laion/Wikipedia-Exotic huggingface dataset:
אצטדיון מנואל מרטינס ולרו

  אצטדיון מנואל מרטינס ולרו (בספרדית: Estadio Manuel Martínez Valero) הוא אצטדיון הממוקם בעיר אלצ'ה בספרד במחוז אליקנטה, שבולנסיה. זהו אצטדיונה הביתי של אלצ'ה, המשחקת בליגת המשנה הספרדית. האצטדיון נקרא על שמו של נשיא המועדון לשעבר, מנואל מרטינס ולרו. עם קיבולת של 33,732 מושבים, מרטינס ולרו הוא האצטדיון ה-15 בגודלו בספרד והשני בגודלו בולנסיה. האצטדיון אירח 3 משחקים במסגרת מונדיאל 1982, מספר משחקים רשמיים של נבחרת ספרד, וכן את גמר גביע המלך בשנת 2003, לאצטדיון יש את ממדי המגרש הגדולים באירופה. אצטדיון מרטינס ולרו נחנך ב-8 בספטמבר 1976, על חורבותיו של אצטדיון קמפו דה אלטאביקס, שנבנה ב-1923. תחת השם אצטדיון אלצ'ה החדש (בספרדית: Nuevo Estadio del Elche). האצטדיון תוכנן על ידי האדריכל חואן בויש מטרדונה. במשחק הפתיחה של האצטדיון אירחה אלצ'ה למשחק ידידות את נבחרת מקסיקו, משחק שהסתיים בתוצאה 3–3. אצטדיון מרטינס ולרו היה אחד מ-17 האצטדיונים שאירחו את מונדיאל 1982. וב-15 ביוני 1982, נקבע בו ניצחון השיא בתולדות המונדיאלים נבחרת הונגריה ניצחה את נבחרת אל סלבדור בתוצאה 10–1 בפני 23,000 צופים. בנוסף, אצטדיון מרטינס ולרו אירח את גמר גביע המלך בעונת 2002/2003. האצטדיון מדורג כאצטדיון בעל ארבעה כוכבים בדירוג האצטדיונים של אופ"א. בעונת 2013/2014 האצטדיון קיבל את פרס AFEPE (ארגון המאגד את מועדוני אוהדים של כל המועדונים הספרדיים) עבור אצטדיון הליגה הטוב ביותר. אצטדיון מרטינס ולרו (תחת השם אצטדיון אלצ'ה החדש) היה אחד משבעה עשר האצטדיונים שאירחו את מונדיאל 1982, והוא אירח שלושה משחקים בשלב הבתים: מדיה וקבצים בנושא אצטדיון מנואל מרטינס ולרו בוויקישיתוף אצטדיוני ספרד (in English) מדריך לאצטדיון Directo, Elche. "El Martínez Valero, designado el mejor estadio de España". www.elchedirecto.com (בספרדית). נבדק ב-2019-10-19.
גונג'ור

גונג'ור (באנגלית: Gunjur) היא עיירה בנפת דרום קומובו במחוז המערב בגמביה. נכון לשנת 2009, אוכלוסייתה עומדת על כ־17,500 תושבים. העיירה ממוקמת במערב המדינה, לחופי האוקיינוס האטלנטי, כ־30 קילומטרים דרומית לסרקונדה (העיר הגדולה במדינה) וכ־35 קילומטרים דרומית־מערבית לעיר הבירה בנג'ול. הגבול עם סנגל מרוחק כחמישה קילומטרים מהעיירה. כמעט בכל גמביה שורר אקלים סוואנה טרופי (Aw לפי שיטת קפן), וכך גם בגונג'ור. טמפרטורת המקסימום השנתית הממוצעת עומדת על כ־31.6 מעלות צלזיוס וטמפרטורת המינימום השנתית הממוצעת עומדת על קרוב ל־20 מעלות צלזיוס. כמות המשקעים השנתית הממוצעת עומדת על מעל 1,000 מילמטרים, וכמעט כולם יורדים בין יוני לאוקטובר. העיירה ממוקמת על כביש החוף של גמביה, המחבר אותה עם סרקונדה ובנג'ול. כביש נוסף מחבר אותה עם בריקאמה, בירת המחוז. מדיה וקבצים בנושא גונג'ור בוויקישיתוף "Gambia: largest cities and towns and statistics of their population". World Gazetteer. נבדק ב-3 בינואר 2009. {{cite web}}: (עזרה)(הקישור אינו פעיל) Climate Gunjur, Climate-data (באנגלית), אקלים בגונג'ור ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גונג'ור".
רובר הראשון, רוזן ארטואה

רובר הראשון, רוזן ארטואה (בצרפתית: Robert Ier d'Artois;‏ 25 בספטמבר 1216 – 8 בפברואר 1250), שכונה הטוב, היה הרוזן הראשון של ארטואה. רובר נולד ב-25 בספטמבר 1216, והיה בנם החמישי (והשני שנותר בחיים) של לואי השמיני, מלך צרפת ובלנקה, נסיכת קסטיליה. הוא קיבל את ארטואה כנחלה, בהתאם לרצונו של אביו (נפטר ב-1226) והשתלט על רובה ב-1237. בשנת 1240 הציע האפיפיור גרגוריוס התשיעי, בהתנגשות עם הקיסר פרידריך השני, להכתיר את רוברט כקיסר בניגוד לפרידריך, אך הרוזן הצרפתי סירב להעמיד פנים לתואר כזה. בזמן שהשתתף במסע הצלב השביעי, רובר מת כאשר הוביל מתקפה פזיזה על אל-מנסורה, ללא ידיעת אחיו המלך לואי התשיעי. לאחר שחצה נהר, הוא וקבוצת אבירים טמפלרים הסתערו על מוצב ממלוכי, שבמהלכו נהרג המפקד הממלוכי, פכר-אד-דין יוסוף. מחוזקים מהצלחתו, רוברט, האבירים הטמפלרים וקבוצת חיילים אנגלים הסתערו על העיירה ונלכדו ברחובות הצרים. לפי ז'אן דה ז'ואנוויל, רובר הגן על עצמו במשך זמן מה בבית שם, אך לבסוף הוכרע ונהרג. ב-14 ביוני 1237 התחתן רובר עם מטילדה מבראבנט, בתם של הנדריק השני, דוכס בראבנט ומריה משוואביה. נולדו להם שני ילדים: בלאנש (1248–1302) רובר השני (1250–1302) מדיה וקבצים בנושא רובר הראשון, רוזן ארטואה בוויקישיתוף Dunbabin 2014, p. 244. Wood 1966, p. 23. Strayer 1969, p. 499-501. Nieus 2005, p. 166, 176. Gee 2002, p. 141. Nieus 2005, p. 166.
נורי יאמוט

נורי יאמוט (בטורקית: Mehmet Nuri Yamut‏; 1890 – 5 ביוני 1961) היה איש צבא טורקי, ששימש בו כרמטכ"ל. נורי נולד בסלוניקי. הוא השתתף במלחמת העולם הראשונה בקרבות גליפולי ולאחריה במלחמת העצמאות של טורקיה. בין השנים 1925–1928 שימש כמנהל האקדמיה הצבאית של טורקיה. משנת 1949 היה סגן הרמטכ"ל הטורקי ומשנת 1950 עד שנת 1954 היה הרמטכ"ל (במקומו מונה נורטין בראנסל). במהלך מהפכה שלטונית של שנת 1960 בטורקיה הוא נעצר והוצא להורג בשנת 1961. מדיה וקבצים בנושא נורי יאמוט בוויקישיתוף ערך זה הוא קצרמר בנושא טורקים ובנושא אנשי צבא. אתם מוזמנים לתרום לוויקיפדיה ולהרחיב אותו.
ניהארי

ניהארי (בהינדי: निहारी; באנגלית: Nihari) הוא מאכל הודי בשרי, המבושל בבישול איטי ונפוץ במדינות תת-היבשת ההודית. ניהארי עשוי לרוב מבשר כבש, אך ניתן להכינו גם מבשר בקר, עזים או עוף, שלהם מוסיפים פלפל שחור ומבשלים בבישול ארוך ואיטי. ניהארי מוזכר לראשונה בסוף המאה ה-18, לאחר שהפך למנה עיקרית במטבחה של האימפריה המוגולית. השם ניהארי, נגזר מהמילה הערבית ניהאר (نهار) שפירושה תחילת היום או בוקר. כיום, המאכל נפוץ בקרב קהילות מוסלמיות בהודו ובפקיסטן, נחשב למנה עיקרית ונהוג לאכול אותו כארוחת בוקר לאחר תפילת הפג'ר. מדיה וקבצים בנושא ניהארי בוויקישיתוף מתכון להכנת ניהארי, באתר Teaforturmeric History of Nihari, Karachi Cuisine (באנגלית אמריקאית) Nihari: History Of The Meaty and Buttery Breakfast Staple of The Mughals, NDTV Food (באנגלית) Deblina Chakravorty / Apr 12, 2012, 00:00 Ist, Nihari, a gift from Nawabs - Times of India, The Times of India (באנגלית) admin, Beef nalli Nihari Recipe: Historic Recipe of Southasia > Homtainment.com, Homtainment.com, ‏2020-12-23 (באנגלית אמריקאית)
היגשיאוסקה

היגשיאוסקה (ביפנית: 東大阪市), היא עיר במחוז אוסקה שביפן. בשנת 2022 אוכלוסיית העיר הוערכה בכ־489,000 תושבים בכ־233,000 משקי בית. הצפיפות המשוערת היא 7,900 נפש לקילומטר רבוע, בשטח עירוני המתפרס על כ־61.78 קמ"ר. היגשיאוסקה המודרנית נוסדה ב־1 בפברואר 1967 על ידי מיזוג של שלוש ערים. לפי מפקדי האוכלוסין היפניים, אוכלוסיית היגשיאוסקה גדלה במהירות משנות החמישים ועד שנות השבעים, ומאז התייצבה: 1950 - 228,923 1960 - 318,001 1970 - 500,173 1980 - 521,558 1990 - 518,319 2000 - 515,094 2010 - 509,632 גרמניה מיטה, ברלין, גרמניה ארצות הברית גלנדייל, קליפורניה, ארצות הברית מדיה וקבצים בנושא היגשיאוסקה בוויקישיתוף אתר האינטרנט הרשמי של היגשיאוסקה (ביפנית) היגשיאוסקה, ברשת החברתית פייסבוק היגשיאוסקה, ברשת החברתית אקס (טוויטר) היגשיאוסקה, סרטונים בערוץ היוטיוב היגשיאוסקה, באתר אנציקלופדיה בריטניקה (באנגלית) Higashiōsaka population statistics
פרננדו גוריאראן

פרננדו גוריאראן פונטס (בספרדית: Fernando Gorriarán Fontes; נולד ב-27 בנובמבר 1994 במונטווידאו שבאורוגוואי) הוא כדורגלן אורוגוואי המשחק בעמדת הקשר בקבוצת סנטוס לגונה מליגת העל המקסיקנית ובנבחרת אורוגוואי. גוריאראן גדל במחלקת הנוער של ריבר פלייט מונטווידאו מליגת העל האורוגוואית. בשנת 2013 החל לשחק בקבוצה הבוגרת של המועדון, ובסך הכל ערך 86 הופעות ליגה במדי המועדון, בהן הבקיע שישה שערים. ב-11 ביוני 2017 חתם גוריאראן על חוזה לארבע עונות בפרנצווארוש מליגת העל ההונגרית. הוא שיחק במועדון במשך שתי עונות, בהן ערך 52 הופעות ליגה והבקיע ארבעה שערים. ב-1 ביולי 2019 חתם גוריאראן בסנטוס לגונה מליגת העל המקסיקנית. ב-8 ביוני 2021 ערך גוריאראן את הופעת הבכורה שלו בנבחרת אורוגוואי, בתיקו 0-0 נגד נבחרת ונצואלה במסגרת מוקדמות מונדיאל 2022. הוא היה חלק מסגל הנבחרת בטורניר קופה אמריקה 2021, וערך הופעה אחת בטורניר. פרנצווארוש אליפות הונגריה (1): 2018/2019 נבחרת אורוגוואי עד גיל 23 המשחקים הפאן-אמריקאיים (1): 2015 פרננדו גוריאראן, ברשת החברתית פייסבוק פרננדו גוריאראן, ברשת החברתית אקס (טוויטר) פרננדו גוריאראן, ברשת החברתית אינסטגרם פרננדו גוריאראן, באתר Transfermarkt פרננדו גוריאראן, באתר Soccerway פרננדו גוריאראן, באתר WorldFootball.net פרננדו גוריאראן, באתר National Football Teams פרננדו גוריאראן, באתר FootballDatabase.eu פרננדו גוריאראן, באתר ESPN FTC: szerződtették az uruguayi középpályást באתר Nemzeti Sport, ‏ 11 ביוני 2017 (בהונגרית)
שט אל-ג'ריד

שט אל-ג'ריד (בערבית: شط الجريد) הוא אגם מלח הממוקם בדרום־מערב תוניסיה. האגם חולש על השקה שבין נווה המדבר של טוזר מצד מערב סמוך לגבול אלג'יריה ובין הערים קבילי ולדוז בקצה מדבר סהרה ממזרח. זה אגם המלח הגדול במדבר סהרה. האגם משתרע על שטח של למעלה מ־5,000 קמ"ר, אורכו 250 ק"מ ורוחבו 20 ק"מ. עומקו רדוד במיוחד. ממדים אלה משתנים משמעותית לפי עונות השנה, עד כדי התייבשות מוחלטת בשיא הקיץ. כמות המשקעים באזור לרוב לא עולה על 100 מ"מ והטמפרטורה מגיעה לעיתים עד מעל ל־50 מעלות צלזיוס. האגם הוא הנקודה הנמוכה ביותר בתוניסיה – 17 מטר מתחת לפני הים. פני השטח מורכבים ממצבורים של גבישי מלח הנשענים על קרקעית חול וחרסית. הגשמים המועטים של האזור היורדים מעת לעת ממיסים את הקרום וגורמים למלח לעלות אל פני השטח, והאידוי האינטנסיבי גורם להתגבשות מהירה שלאחריה הרוח מכסה את גבישי המלח בחול. דבר זה גורם לשינויים בצבע האגם ללא הרף. את האגם חוצה כביש אספלט המוגבה על ידי סוללת עפר, המחבר בין טוזר וקבילי. עם זאת ניתן גם לחצות את האגם ברכב ואפילו ברגל, אך הדבר מסוכן מאוד מאחר שקרום המלח אינו תמיד יציב. בחורף שהאגם מלא ניתן לעשות זאת עם סירה. אוכלוסיות שרידים של תנין מערב-אפריקני נצפו בשט אל-ג'ריד עד תחילת המאה ה-20. פלמינגו ורודים משתמשים בחופי האגם כאתרי קינון באביב. מדיה וקבצים בנושא שט אל-ג'ריד בוויקישיתוף שט אל-ג'ריד, באתר אנציקלופדיה בריטניקה (באנגלית) הבריטניקה החדשה לנוער, שנות התשעים ערך זה הוא קצרמר בנושא גאוגרפיה של תוניסיה. אתם מוזמנים לתרום לוויקיפדיה ולהרחיב אותו.
מאורו ארמבארי

מאורו וילני ארמבארי רוסה (בספרדית: Mauro Wilney Arambarri Rosa; נולד ב-30 בספטמבר 1995 בסלטו שבאורוגוואי) הוא כדורגלן אורוגוואי המשחק בעמדת הקשר בקבוצת חטאפה מלה ליגה ובנבחרת אורוגוואי. ארמבארי גדל במחלקות הנוער של גלדיאדור, טרופסון, נסיונל דה סלטו ודפנסור ספורטינג. בשנת 2013 החל לשחק בקבוצה הבוגרת של דפנסור ספורטינג במסגרת ליגת העל האורוגוואית. הוא ערך 44 הופעות ליגה במדי המועדון, בהן הבקיע שער אחד. ב-31 בינואר 2016 חתם ארמבארי על חוזה לארבע עונות וחצי בז'ירונדן דה בורדו מליגת העל הצרפתית. ב-3 בפברואר ערך את הופעת הבכורה שלו במועדון, בהפסד 3-0 לאולימפיק ליון במסגרת המחזור ה-24 בליגה לעונת 2015/2016. בסך הכל ערך תשע הופעות ליגה במדי המועדון. ב-8 באוגוסט 2017 חתם ארמבארי בבוסטון ריבר מליגת העל האורוגוואית, והושאל מיד למשך עונה אחת לחטאפה מלה ליגה. ב-11 ביוני 2018 חתם על חוזה קבוע לחמש עונות בחטאפה. ב-8 באוקטובר 2020 ערך ארמבארי את הופעת הבכורה שלו בנבחרת אורוגוואי, בניצחון 2-1 על נבחרת צ'ילה במסגרת מוקדמות מונדיאל 2022. מדיה וקבצים בנושא מאורו ארמבארי בוויקישיתוף מאורו ארמבארי, ברשת החברתית פייסבוק מאורו ארמבארי, ברשת החברתית אקס (טוויטר) מאורו ארמבארי, ברשת החברתית אינסטגרם מאורו ארמבארי, באתר Transfermarkt מאורו ארמבארי, באתר Soccerway מאורו ארמבארי, באתר BDFutbol מאורו ארמבארי, באתר WorldFootball.net מאורו ארמבארי, באתר National Football Teams מאורו ארמבארי, באתר FootballDatabase.eu Transfers – Arambarri and Malcom join Bordeaux באתר הרשמי של ז'ירונדן דה בורדו, 31 בינואר 2016 (באנגלית) Mauro Arambarri rejoint Boston River באתר הרשמי של ז'ירונדן דה בורדו, 8 באוגוסט 2017 (באנגלית) Arambarri nuevo jugador del Getafe באתר הרשמי של חטאפה, 9 באוגוסט 2017 (בספרדית) Antunes y Arambarri del Getafe באתר הרשמי של חטאפה, 11 ביוני 2018 (בספרדית)
קאלה בהונה

קאלה בהונה (בבנגלית: কালা ভুনা; באנגלית: Kala Bhuna) הוא מאכל בנגלדשי בשרי המבושל בבישול איטי ונפוץ במדינות תת-היבשת ההודית. המאכל עשוי לרוב מבשר בקר, אך ניתן להכינו גם מבשר כבש, שלהם מוסיפים קארי, פלפל שחור ומלח ומטגנים או מבשלים בבישול ארוך ואיטי. קאלה בהונה מוזכר לראשונה במאה ה-17 ונהוג לאכול אותו בחתונות ובתקופת הרמדאן. שם המאכל נגזר מהמילה קאלה (Kala) שפירושה טיגון בצ'יטגונית ובהונה (Kala) שפירושה שחור באורדו. מדיה וקבצים בנושא קאלה בהונה בוויקישיתוף מתכון להכנת קאלה בהונה, באתר Banglarrannaghor Kala-Bhuna—The Signature of Chittagong Maumita Paul, Chattagram er Kala Bhuna, Experiences of a Gastronomad, ‏2019-04-09 (באנגלית בריטית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאלה בהונה".
פליפה קרבאז'ו

פליפה איגנסיו קרבאז'ו ארס (בספרדית: Felipe Ignacio Carballo Ares; נולד ב-4 באוקטובר 1996 במונטווידאו שבאורוגוואי) הוא כדורגלן אורוגוואי המשחק בעמדת הקשר בקבוצת נסיונל מליגת העל האורוגוואית. קרבאז'ו גדל במחלקת הנוער של נסיונל מליגת העל האורוגוואית. בשנת 2015 החל לשחק בקבוצה הבוגרת של המועדון. ב-29 באוגוסט 2017 חתם קרבאז'ו על חוזה לחמש עונות בסביליה מלה ליגה, והחל לשחק בסביליה ב', קבוצת המילואים של המועדון, במסגרת הליגה הספרדית השנייה. ב-18 בינואר 2019 הושאל קרבאז'ו למשך עונה אחת לנסיונל מליגת העל האורוגוואית. בהמשך הוארכה ההשאלה בעונה אחת. ב-9 בינואר 2021 חתם קרבאז'ו על חוזה קבוע לשלוש עונות בנסיונל. נסיונל אליפות אורוגוואי (3): 2016, 2019, 2020 הסופר קאפ האורוגוואי (2): 2019, 2021 פליפה קרבאז'ו, באתר Transfermarkt פליפה קרבאז'ו, באתר Soccerway פליפה קרבאז'ו, באתר FootballDatabase.eu El uruguayo Felipe Carballo, refuerzo para la medular del filial באתר הרשמי של סביליה, 29 באוגוסט 2017 (בספרדית) Felipe Carballo regresa a su casa באתר הרשמי של נסיונל, 18 בינואר 2019 (בספרדית) Felipe Carballo se desvincula del Sevilla y se queda en Nacional באתר אס, 9 בינואר 2021 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פליפה קרבאז'ו".
תינוקות ביער

תינוקות ביער (באנגלית: Babes in the Woods) הוא סרט הנפשה קצר אמריקאי משנת 1932 מסדרת הסרטים "סימפוניות טיפשיות". זהו עיבוד מחדש של אגדת העם הבריטית "תינוקות ביער", עם חומר מסוים ששולב מהנזל וגרטל על ידי האחים גרים, ותוספת של כפר של אלפים ידידותיים (תכונה שלא קיימת באופן מסורתי באף אחד מהסיפורים) וסוף שמח יותר. זהו הסרט האחרון של דיסני להפקה עם מערכת הסאונד המסונכרנת של סינפון. הסרט נפתח בציפורים עפות מסביב ל"סלע המכשפה", כשקול שירה מתחיל לספר את האגדה המתייחסת אליו כפי שסופרה בספרי הסיפורים. הנזל וגרטל משוטטים ביערות ונקלעים לכפר של גמדים. הם מתקבלים בברכה עד שמכשפה מגיעה ולוקחת אותם על המטאטא שלה לבית הממתקים שלה. המכשפה מתבוננת בהם אוכלים את הבית ומזמינה אותם פנימה לבית, שמתגלה שהוא מלא בכלובים ואזיקים, ובחיות מכוערות. המכשפה הופכת את הנזל לעכביש וכובלת אותו לעמדה. היא לוקחת שיקוי מהאח, זורקת אותו על חתול רועש, והופכת את החתול לאבן. היא לוקחת את גרטל ומנסה להפוך אותה לעכברוש, אבל גרטל מרסקת את השיקוי. לאחר מכן המכשפה נועלת את גרטל מתחת לרצפה. אך הגמדים באים להציל את הנזל וגרטל, ומצליחים בכך. בזמן שהמכשפה נלחמת בגמדים, הנזל וגרטל משתמשים בתרופת נגד כדי להפוך את החיות בחזרה לילדים. לבסוף, המכשפה נופלת מהמטאטא שלה ולתוך הקדירה שלה מהשמיים והופכת לאבן, סלע המכשפה. הסרט הופץ ב-4 בדצמבר 2001, באוצרות וולט דיסני: עוד סימפוניות טיפשיות, כרך ב'. "תינוקות ביער", במסד הנתונים הקולנועיים IMDb (באנגלית) "תינוקות ביער", באתר AllMovie (באנגלית) "תינוקות ביער", באתר Rotten Tomatoes (באנגלית) "תינוקות ביער", באתר דיסני+ סרטים (באנגלית) "תינוקות ביער", במסד הנתונים הקולנועיים KinoPoisk (ברוסית) "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}: (עזרה)
הילד (פירושונים)

האם התכוונתם ל... קולנוע וטלוויזיה הילד (סרט, 1921) – סרט אילם של צ'ארלי צ'פלין (הופץ בעברית בשם "הנער"). במקור: The Kid הילד (סרט, 1977) – סרט אימה אמריקאי. במקור: The Child הילד (סרט, 2000) – סרט אמריקאי מסוגת דרמה קומית ופנטזיה. במקור: The Kid הילד (סרט, 2005) – סרט דרמה בלגי משנת 2005 של האחים דארדן. במקור: L'Enfant הילד (סרט, 2016) – סרט אימה אמריקאי-סיני משנת 2016. במקור: The Boy הילד (סרט, 2023) – סרט דרמה ישראלי בבימויו של יהב וינר ובכיכובם של יורם טולדנו ונמרוד פלג. הילד (מלחמת הכוכבים) – דמות מהסדרה "המנדלוריאן". במקור: The Child אישים באדי הִילְד – כדורסלן בהאמי הילדה
חוסה לואיס רודריגס (כדורגלן אורוגוואי)

חוסה לואיס רודריגס בבאנס (בספרדית: José Luis Rodríguez Bebanz; נולד ב-14 במרץ 1997 בפאיסנדו שבאורוגוואי) הוא כדורגלן אורוגוואי המשחק בעמדת המגן הימני בקבוצת נסיונל מליגת העל האורוגוואית. רודריגס גדל במחלקת הנוער של דאנוביו מליגת העל האורוגוואית. בשנת 2016 החל לשחק בקבוצה הבוגרת של המועדון, ובסך הכל ערך במדיה 104 הופעות ליגה, בהן הבקיע שישה שערים. ב-29 ביולי 2019 הושאל רודריגס לראסינג קלוב מליגת העל הארגנטינאית. בסך הכל ערך הופעה אחת במדי המועדון, בתיקו 3-3 נגד טאז'רס במסגרת הליגה. ב-13 בספטמבר 2021 חתם רודריגס בפניקס מליגת העל האורוגוואית. הוא ערך 14 הופעות ליגה במדי המועדון, בהן הבקיע שני שערים. ב-6 בינואר 2022 חתם רודריגס בנסיונל מליגת העל האורוגוואית. ב-10 בנובמבר 2022 נכלל רודריגס בסגל נבחרת אורוגוואי בטורניר מונדיאל 2022, על-אף שלא שיחק במדי הנבחרת עד למועד הזימון. מדיה וקבצים בנושא חוסה לואיס רודריגס בוויקישיתוף חוסה לואיס רודריגס, ברשת החברתית אקס (טוויטר) חוסה לואיס רודריגס, ברשת החברתית אינסטגרם חוסה לואיס רודריגס, באתר Transfermarkt חוסה לואיס רודריגס, באתר Soccerway חוסה לואיס רודריגס, באתר WorldFootball.net חוסה לואיס רודריגס, באתר National Football Teams חוסה לואיס רודריגס, באתר FootballDatabase.eu Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
המלח שלי

המלח שלי הוא שיר שכתב יורם טהרלב, הלחין משה וילנסקי וביצעה להקת חיל הים. השיר התפרסם ב־1968 כאחד משיריה של תוכנית הלהקה "וביום השלישי". להקת חיל הים נוסדה ב־1948 והתפרקה כבר בשנת הקמתה, אך המשיכה את פעילותה ב־1962 עם כותבים, מלחינים ומעבדים ידועי שם. תקופת הזוהר של הלהקה התחילה עם מנויו של הבמאי דני ליטאי לתפקיד המנהל האמנותי של הלהקה ב־1967. ליטאי, שהיה בעצמו בוגר להקת פיקוד המרכז, צירף אליו את יאיר רוזנבלום, שהיה למנהלה המוזיקלי של הלהקה. ב־1968 הועלתה התוכנית הראשונה בניהולם של ליטאי ורוזנבלום, וביום השלישי... – השם נגזר מתיאור היום השלישי לבריאה בסיפור בריאת העולם בספר בראשית, היום שבו נעשתה ההפרדה בין היבשה לים. כמו כן, היה זה שם שיר הנושא של התוכנית, שיר שכתב ליטאי והלחין רוזנבלום. הייתה זו תוכניתה הראשונה של להקת חיל הים לאחר מלחמת ששת הימים ובמתכונת רחבה, כולל חמישה נגנים, אך היא נמנתה כתוכנית השמינית, בהמשך לתוכניות הראשונות של הלהקה ושל צוותי ההווי בשנות ה־60 המוקדמות. המערכונים בתוכנית נכתבו על ידי אפרים קישון, ישראל ויסלר וליטאי עצמו. באותה תוכנית השתתפו שלמה ארצי, דבל'ה גליקמן, רבקה זוהר וריקי גל. זכו בה לפרסום ארצי וזוהר (שהתפרסמה בעיקר בזכות השיר "מה אברך"). תוכנית זו הייתה מהמוצלחות מבין תוכניות הלהקות הצבאיות שלאחר מלחמת ששת הימים. שירים רבים הפכו להיטים – המצליח ביותר היה "מה אברך". שירים נוספים שהתפרסמו היו "המלח שלי", "השמש בפיראוס", "אין כבר דרך חזרה" ו"רק בישראל". אלבום התוכנית היה התקליט הראשון שהקליטה להקת חיל הים, ושיריו זכו להשמעות רבות. טהרלב סיפר על כתיבת השיר ועל מקומו בתוכנית: בכל תוכנית של להקה צבאית היה צריך להיות לפחות "שיר בנות" אחד. שיר שיטפח את הערצת הבנות לחיילים. בשיר הזה הן מעריצות את המלחים. את השורה "המלח שלי הוא המלאך שלי", המציא במאי התוכנית דני ליטאי. וסביב השורה הזאת אני בניתי את כל השיר. — יורם טהרלב, 2013 סרטון השיר "המלח שלי" באתר יוטיוב "המלח שלי" באתר בית לזמר העברי מילות השיר "המלח שלי" באתר שירונט "המלח שלי" – אודיו, באתר יוטיוב מיוזיק נתוני היצירה, באתר אקו"ם, 18 במרץ 2004, בדיקה אחרונה ב־22 באוקטובר 2022 היצירה בספריה הלאומית, באתר הספרייה הלאומית, בדיקה אחרונה ב־22 באוקטובר 2022 להקת חיל הים, באתר nostal.co.il, בדיקה אחרונה ב־22 באוקטובר 2022 תוכנית ח' – "וביום השלישי", באתר army-bands.co.il, בדיקה אחרונה ב־22 באוקטובר 2022 יורם טהרלב, המלח שלי הוא המלאך שלי, באתר יורם טהרלב, בדיקה אחרונה ב־21 באוקטובר 2022 מיקום שיא במצעד השבועי של גלי צה"ל (4), 10 בנובמבר 1968, באתר פזמונט, בדיקה אחרונה ב־21 באוקטובר 2022
בית המלאכה של סנטה

בית המלאכה של סנטה (באנגלית: Santa's Workshop) הוא סרט הנפשה קצר אמריקאי שיצא ב-10 בדצמבר 1932, המשמש כסרט ה-33 בסדרת הסרטים "סימפוניות טיפשיות". הסרט מציג את סנטה קלאוס והאלפים שלו שמתכוננים לחג המולד בבית המלאכה של סנטה. סרט ההמשך, "הלילה שלפני חג המולד", המבוסס חלקית על השיר "ביקור מניקולס הקדוש" משנת 1823, נעשה כשנה לאחר מכן, המתאר את סנטה משאיר את הצעצועים בבית עם תשעה ילדים. בשוודיה ובנורווגיה, בית המלאכה של סנטה הוא חלק מספיישל הטלוויזיה של חג המולד "מכולנו לכולכם", המוצג באופן מסורתי בערב חג המולד. ביוזמת דיסני נחתכו מהסרט סצנות המתארות סטריאוטיפים אתניים שונים אלימים כמו בובה פיקנית, מה שהוליד ביקורת ציבורית רבה בשוודיה. בית המלאכה של סנטה הוא הסרט הראשון של "סימפוניות טיפשיות" שכותרתו היא שפותחה עם מערכת הסאונד המוקדמת של סינכרון פוטופון של RCA. הסרט מציג את חלקו הראשון של שלושה מארשים צבאיים מאת המלחין פרנץ שוברט. סנטה קלאוס: וולטר גייגר. קול עמוק של גמד: ג'ייס דלוס ג'ווקס מזכירו של סנטה: פינטו קולוויג עוזרו השני של סנטה: וולט דיסני הסרט הופיע במהדורות VHS מוקדמות של חג המולד של וולט דיסני, שהציג את הסצנה הלא חתוכה עם השחרת פנים. הסרט יצא ב-19 בדצמבר 2006, באוצרות וולט דיסני: עוד סימפוניות טיפשיות, כרך ב', בקטע בו מופיעה הבובה המושחרת פנים. הסרט הופץ מחדש ב-HD ושוחרר בדיסני+ ב-12 בנובמבר 2019, עם סצנת הבובות המושחרות. במקור נטען על ידי דיסני+ שהקצר הוצג כפי שפורסם במקור, אך טענה זו הוסרה מאז משירות הסטרימינג. "בית המלאכה של סנטה", במסד הנתונים הקולנועיים IMDb (באנגלית) "בית המלאכה של סנטה", באתר AllMovie (באנגלית) "בית המלאכה של סנטה", באתר Rotten Tomatoes (באנגלית) "בית המלאכה של סנטה", באתר דיסני+ סרטים (באנגלית) "בית המלאכה של סנטה", במסד הנתונים הקולנועיים KinoPoisk (ברוסית) "Santa's Workshop (1932) – Crew". Swedish Film Database. Swedish Film Institute. נבדק ב-7 בינואר 2013. {{cite web}}: (עזרה) "Walt Disney julfavoriter". d-zine.se (בשוודית). נבדק ב-7 בינואר 2013. {{cite web}}: (עזרה) "Disney's "Santa Workshop" (1932) |". "Santa's Workshop (1932) – Release dates". Swedish Film Database. Swedish Film Institute. נבדק ב-7 בינואר 2013. {{cite web}}: (עזרה) Figueiredo, Rodney. "Walt Disney Treasures: More Silly Symphonies". Animated Views. נבדק ב-14 ביולי 2019. {{cite web}}: (עזרה)
סנטיאגו מלה

סנטיאגו אנדרס מלה קסטניירו (בספרדית: Santiago Andrés Mele Castañero; נולד ב-6 בספטמבר 1997 במונטווידאו שבאורוגוואי) הוא כדורגלן אורוגוואי המשחק בעמדת השוער בקבוצת אוניון סנטה פה מליגת העל הארגנטינאית, בהשאלה מפלאסה קולוניה. מלה גדל במחלקת הנוער של פניקס מליגת העל האורוגוואית. הוא ערך שש הופעות ליגה במדי הקבוצה הבוגרת של המועדון. בהמשך שיחק באוסמנליספור, אנקרגוג'ו וליידה. ב-13 באוקטובר 2020 חתם מלה בפלאסה קולוניה מליגת העל האורוגוואית. ב-24 בינואר 2022 הושאל מלה לאוניון סנטה פה מליגת העל הארגנטינאית. מלה זכה עם נבחרת אורוגוואי עד גיל 20 בטורניר אליפות אמריקה הדרומית עד גיל 20 בשנת 2017. אליפות אמריקה הדרומית עד גיל 20 (1): 2017 סנטיאגו מלה, ברשת החברתית אקס (טוויטר) סנטיאגו מלה, ברשת החברתית אינסטגרם סנטיאגו מלה, באתר Transfermarkt סנטיאגו מלה, באתר Soccerway סנטיאגו מלה, באתר WorldFootball.net סנטיאגו מלה, באתר FootballDatabase.eu
אגוסטין רוחל

אגוסטין מקסימיליאנו רוחל פאיטה (בספרדית: Agustín Maximiliano Rogel Paita; נולד ב-17 באוקטובר 1997 במונטווידאו שבאורוגוואי) הוא כדורגלן אורוגוואי המשחק בעמדת הבלם בקבוצת אינטרנסיונל ובנבחרת אורוגוואי. רוחל גדל במחלקות הנוער של דפורטיבו אוריינטל, רינקון קראסקו ונסיונל. הוא ערך 14 הופעות ליגה במדי הקבוצה הבוגרת של נסיונל במסגרת ליגת העל האורוגוואית, בהן הבקיע שני שערים. ב-30 באוגוסט 2018 חתם רוחל על חוזה לארבע עונות בקריליה סובייטוב סמרה מליגת העל הרוסית. ב-24 בספטמבר ערך את הופעת הבכורה שלו במועדון, בהפסד 3-0 לקרסנודאר במסגרת המחזור השמיני בליגה לעונת 2018/2019. בסך הכל ערך 14 הופעות ליגה במדי המועדון. ב-19 ביולי 2019 חתם רוחל על חוזה לארבע עונות בטולוז מליגת העל הצרפתית. ב-10 באוגוסט ערך את הופעת הבכורה שלו במועדון, בתיקו 1-1 נגד ברסט במסגרת המחזור הראשון בליגה לעונת 2019/2020. בסך הכל ערך עשר הופעות ליגה במדי המועדון. ב-19 בפברואר 2021 הושאל רוחל לאסטודיאנטס לה פלאטה מליגת העל הארגנטינאית. ב-17 בינואר 2022 חתם במועדון באופן קבוע לעונה אחת. בסך הכל ערך 58 הופעות ליגה במדי המועדון, בהן הבקיע ארבעה שערים. ב-31 באוגוסט 2022 חתם רוחל על חוזה לארבע עונות בהרטה ברלין מהבונדסליגה. ב-2 באוקטובר ערך את הופעת הבכורה שלו במועדון, בתיקו 1-1 נגד הופנהיים במסגרת המחזור השמיני בליגה לעונת 2022/2023. בקיץ 2024 הושאל רוחל לעונה אחת לאינטרנסיונל הברזילאית. רוחל זכה עם נבחרת אורוגוואי עד גיל 20 בטורניר אליפות אמריקה הדרומית עד גיל 20 בשנת 2017. ב-23 בספטמבר 2022 ערך את הופעת הבכורה שלו בנבחרת אורוגוואי, בהפסד 1-0 לנבחרת איראן במשחק ידידות. נבחרת אורוגוואי אליפות אמריקה הדרומית עד גיל 20 (1): 2017 מדיה וקבצים בנושא אגוסטין רוחל בוויקישיתוף אגוסטין רוחל, ברשת החברתית אינסטגרם אגוסטין רוחל, באתר Transfermarkt אגוסטין רוחל, באתר Soccerway אגוסטין רוחל, באתר WorldFootball.net אגוסטין רוחל, באתר National Football Teams אגוסטין רוחל, באתר FootballDatabase.eu Крылья" подписали уругвайского защитника באתר הרשמי של קריליה סובייטוב סמרה 30 באוגוסט 2018 (ברוסית) AGUSTÍN ROGEL, NOUVEAU DÉFENSEUR DU TOULOUSE FC באתר הרשמי של טולוז, 19 ביולי 2019 (בצרפתית) Agustín Rogel prêté à Estudiantes de La Plata באתר הרשמי של טולוז, 19 בפברואר 2021 (בצרפתית) Un año más en el Pincha באתר הרשמי של אסטודיאנטס לה פלאטה, 17 בינואר 2022 (בספרדית) AGUSTÍN ROGEL JOINS HERTHA באתר הרשמי של הרטה ברלין, 31 באוגוסט 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אגוסטין רוחל".